Ivar Berendsen

Ivar Berendsen (1865 Kööpenhamina – 1939) oli tanskalainen juristi, poliitikko ja Suomen ystävä. Sortovuosina hän tuki Suomen oikeustaistelua ja suomalaisia poliitikkoja.

Valmistuttuaan lakitieteen kandidaatiksi Berendsen meni tullilaitoksen palvelukseen, ja 1903 hänet nimitettiin Kööpenhaminan tullinhoitajaksi. Hän osallistui Tanskan julkiseen valtiolliseen elämään ja liittyi radikaaliseen vasemmistoon, jonka keskushallintoon hän kuului. Berendsen toimi Suomen oikeuksien puolesta muun muassa tohtori Carl Martin Norman-Hansenin kanssa, johti Tanskan osanottoa eurooppalaiseen kulttuuriadressiin 1899 Suomen hyväksi ja kirjoitti asiasta eri lehtiin. Hän oli Salmonsenin tietosanakirjan Suomen-osaston avustaja. Hänen puolisonsa oli vuodesta 1891 Anna Levonius Suomesta.

Lähteet

Tanskalaiset juristit
Tanskalaiset poliitikot
Tanskalaiset virkamiehet
Vuonna 1865 syntyneet
Vuonna 1939 kuolleet